stanford-oval/wikipedia huggingface dataset:
Louis Renault (teollisuusmies)
Elämäkerta > Kasvava yritys

Vuonna 1905 yritys sai ensimmäisen suuren tilauksensa, joka käsitti 250 taksia. Louis Renault muutti nyt käsityöverstaansa todelliseksi sarjallisen tuotannon teolliseksi yritykseksi, ja näin yhtiöstä muodostui suurin ranskalainen autonvalmistaja. Kaksi vuotta myöhemmin joka toinen taksi Ranskassa ja Englannissa oli Renault'n valmistama ja autoja vietiin myös menestyksekkäästi niin New Yorkiin kuin Buenos Airesiinkin.
Louis Renault antautui täysin rinnoin myös toiselle mielenkiintonsa kohteelle ja intohimolle: tehokkaiden ja suosituskykyisten lentokonemoottoreiden valmistukseen. Nämä rikkoivat ilmassa ennätyksen toisensa jälkeen.
Fernand Renault myi vuonna 1908 osuutensa yhtiöstä Louisille ja hän kuoli seuraavana vuonna vaikean sairauden murtamana. Näin Louis Renault'sta tuli 32-vuotiaana koko perheomaisuuden perijä ja ainoa johtaja yrityksessä, ja hän muutti yhtiön nimeksi ”Société des Automobiles Louis Renault”. Hän oli edelleenkin hyvin monipuolinen kehittelijä, ja hänen ajoneuvonsa tulivat aina vain entistä tehokkaammiksi.
Louis Renault matkusti Yhdysvaltoihin vuonna 1910 tutustuakseen maan sarjatuotannolliseen teollisuuteen eli fordismiin, jonka oli kehittänyt hänen kilpailijansa Henry Ford edullisen Ford T -automallin valmistukseen. Louisin tavoitteena oli kehittää sarjatuotantoa ja siten nostaa tuottavuutta Ranskan teollisuudessa, mutta tämä aikaansai vakavia sosiaalisia ja yhteiskunnallisia ongelmia. Louis kokikin ensimmäisen lakon vuonna 1913 tehtaassaan, jonka pinta-ala oli jo kasvanut 136 000 neliömetriin.
Elämäkerta > Ensimmäinen maailmansota

Ennen ensimmäistä maailmansotaa vuonna 1914 Renault'n tehtaissa työskenteli yli 5 000 työntekijää ja he valmistivat yli 4 200 ajoneuvoa vuodessa. Suurin osa henkilökunnasta kuitenkin mobilisoitiin sotaan ja korvattiin naisilla, jotka näin osallistuivat sotaponnisteluihin valmistamalla kuorma-autoja, ambulansseja, kantopaareja sekä yli 8 miljoonaa ammusta Ranskan armeijalle. Tehtaassa valmistettiin myös 14 500 lentokonemoottoria ympärysvaltojen käyttöön. Tehtaan valmistamat taksit tulivat tunnetuiksi, koska ne kuljettivat sodan aikana Pariisista yli 4 000 miestä Marnen rintamalle, ja tämä operaatio auttoi Ranskaa saavuttamaan ensimmäisen voiton taisteluissa saksalaisia vastaan.
Vuonna 1918 Louis Renault suunnitteli ja rakensi ensimmäisen kevyen konekiväärillä aseistetun panssarivaununsa ”Renault FT-17”. Vaunu takasi omalta osaltaan Ympärysvaltojen voiton vuonna 1918. Louis Renault'n osallistuminen ympärysvaltojen voiton varmistamiseen teki hänestä kansainvälisenkin sankarin ja lisäsi hänen tekemiensä ajoneuvojen tunnettuutta ympäri maailmaa. Sodan jälkeen hänelle luovutettiin Ranskan kunnialegioonan suurristi.
Elämäkerta > Työläisten yhteiskunnallisen taistelun symboli

Louis Renault avasi ensimmäisen nykyaikaisen teollistuotantoliukuhihnansa vuonna 1922 ja vuonna 1929 hän avasi historiallisen suuren ja modernin tehdasrakennuksensa Seguin-saarella Boulogne-Billancourtissa. Tästä tehtaasta muodostui tunnus teollisen tuotannon kehitykselle ja työläisten yhteiskunnalliselle taistelulle. Louis osallistui tiukkaan kilpailuun kaikilla teollisuuden ja tekniikan rintamilla pahimman ranskalaisen kilpailijansa André Citroënin kanssa. Tämän kilpailun todellisia maksumiehiä olivat kuitenkin pienet autonvalmistajat.
Vuonna 1928 ranskalainen Jean Mermos ylitti Andit Renault'n Latécoère 25 -lentokoneella.
Vuoteen 1929 mennessä Renault'n merkki oli edustettuna kaikkiaan 49 maassa eri puolilla maailmaa, mutta yhdysvaltalaiset valmistajat hallitsivat 85 % maailman automarkkinoista. Louis Renault osti lentokoneita valmistaneen Chaudronin tehtaan, osallistui Air Francen perustamispääomaan sekä perusti postia ja rahtia kuljettaneen Air Bleu -yhtiön.
Kansanrintama saavutti voiton vuoden 1934 Ranskan kansalliskokouksen vaaleissa. Tällöin Renault’n työläisistä ja heidän tehtaastaan Boulogne-Billancourt’ssa tuli symboli työläisten etuja puolustaneen  ammattiyhdistysliikkeen taistelussa. Samana vuonna tehtaiden tuotanto kuitenkin ylitti jo 61 000 ajoneuvoa.
Elämäkerta > Toinen maailmansota

Renault'n tehtaat olivat suurin aseiden ja sotamateriaalin toimittaja Ranskan armeijalle vuonna 1939. Toukokuussa 1940 Louis Renault lensi Yhdysvaltoihin nopeuttaakseen siellä tapahtunutta panssarivaunujen tuotantoa sekä estääkseen näin saksalaisten etenemistä. Mutta kaikki tämä oli aivan liian myöhäistä. Hänen poissaolonsa aikana Saksan Wehrmacht takavarikoi tehtaat, ja kun hän oli palaamassa Pariisiin, kaksi tehdasta oli jo määrätty korjaamaan panssarivaunuja. Näin Renault'n tehtaat olivat siirtyneet natsien hallintaan ja Daimler-Bentzin alaisuuteen. Tehdas kuitenkin toimi hidastuneella teholla. Tehtaiden tuotanto oli natsien hallinnon aikana vain puolet siitä, mitä tehdas tuotti yksinään Ranskan armeijalle vuoden 1939 aikana.
Maaliskuussa 1942 Renault'n tehtaat Boulogne-Billancourtíssa olivat ensimmäiset ja keskeiset kohteet Royal Air Forcen pommituksissa. Nämä pommitukset saivat tehtaat, Louis Renault’n elämäntyön, lähes toimimattomaan tilaan. Louis itse koki vakavia terveydellisiä ongelmia ja hänestä tuli lähes puhekyvytön eikä hän pystynyt enää ylläpitämään keskustelua eikä kirjoittamaan.
Elämäkerta > Kuolema

Pariisin vapauttamisen jälkeen Louis Renault’ta syytettiin yhteistyöstä vihollisen kanssa. Eritoten lehdistö hyökkäsi yhtenä rintamana häntä vastaan. Lopulta hän meni vapaaehtoisesti vaikean sairauden murtamana 23. syyskuuta 1944 tuomarin luo, joka vangitutti hänet ja passitti hänet Fresnesin vankilaan syytettynä kaupankäynnistä vihollisten kanssa.
Renault’n terveys heikkeni nopeasti vankeuden aikana, hän ei saanut hoitoa, ja väitetään, että häntä jopa pahoinpideltiin öisin. Lopulta hänet siirrettiin mielisairaalaan ja myöhemmin 9. lokakuuta Pariisiin Saint-Jean-de-Dieu-klinikalle, jossa hän toipui hetkeksi koomasta ja mutisi vaimolleen sanat ”ja tehdas?”. Hän kuoli 67-vuotiaana 24. lokakuuta 1944.
Kenraali Charles de Gaullen johdolla väliaikainen hallitus antoi asetuksen, jonka perusteella Renault'n tehtaat kansallistettiin 1. tammikuuta 1945, neljä kuukautta Louis Renault’n kuoleman jälkeen
Renault’n kuoleman ja hänen yhtiönsä kansallistamisen jälkeen julkaistiin hänen testamenttinsa, joka  paljasti, että hän olisi jättänyt yrityksensä omaisuuden 40 000 työntekijälleen.
Renault-yhtiön kansallistamisen aikana Louis Renault’n vaimo Christiane ja hänen poikansa Jean-Louis omistivat 95 prosenttia yhtiön osakkeista, eivätkä he saaneet mitään korvausta, kun kansallistaminen toteutui, kun taas muut osakkeenomistajat saivat korvauksia .
Yhtiön sodanaikainen johtaja sai vuonna 1949 vapauttavan tuomion, jossa todettiin, että hän ja yhtiö eivät olleet tehneet yhteistyötä Natsi-Saksan kanssa.
Jälkiselvittely > Lesken näkemykset miehensä kuolemasta ja kuolemaan liittynyt myöhempi tutkimus

Vuonna 1956 Renault’n leski Christiane Renault väitti, että Louis Renault murhattiin ja jolla pyrittiin osoittamaanselvennä, että Louis Renault oli toinen niistä yli 9 000 ranskalaisesta, jotka hallitus oli listannut ja jotka oli  tapettu laittomissa teloituksissa "Ranskan vapautuksen jälkeisessä kostossa," ja että Louis Renault’n ruumis häpäistiin ruumiinavauksen yhteydessä. Rouva Renault viittasi todisteina "raporttiin, jonka mukaan hänen miehensä virtsa-arvot olivat normaalit viikkoa ennen hänen kuolemaansa, ja röntgenkuvaan, joka osoittaa murskatun nikaman."
Vuonna 2005 Daily Telegraph kertoi, että silminnäkijöiden ja perheenjäsenten mukaan 67-vuotiasta Renault’ta oli kidutettu ja lyöty ja että  fresnesilainen nunna todisti, että hän näki Renault’n romahtaneen sen jälkeen, kun kypäräpäinen vanginvartija oli lyönyt hänen päätään seinään. Lehti kertoi myös, että Renault’n perheen järjestämä röntgentutkimus osoitti Renault’n kaulanikaman murtuneen."
Jälkiselvittely > Sodan jälkeiset korvaukset

29. heinäkuuta 1967 Louis-Jean Renault, ainoa perillinen, sai vähäisen korvauksen, ei teollisista vaan henkilökohtaisista tappioista.
Myöhemmät tutkimukset mahdollisesta yhteistyöstä natsihallinnon kanssa

Robert Paxton toi esille vuonna 1975 julkaistussa kirjassaan Vichy France: Old Guard and New Order: 1940–1944, että Renault-tehdas olisi saatettu palauttaa Louis Renaultille ja hänen perheelleen, jos Renault olisi elänyt pidempään. Lyonin Berliet-kuorma-autotehdas jäi Marius Berlietin perheen haltuun, vaikka hän oli valmistanut saksalaisille 2 330 kuorma-autoa.
Vuonna 1949 kuollut Marius Berliet oli kuitenkin "kieltäytynyt tunnustamasta häntä vastaan tapahtuneita oikeudellisia toimia sodan jälkeen.""
Vuonna 2005 Daily Telegraph kirjoitti, että Renault oli "kokenut velvollisuutenaan säilyttää Ranskassa teollista tuotantoa. Saksan armeijan ja Daimler-Benzin virkamiehet saapuivat Billancourtin tehtaan porteille arvioidakseen sen ja työntekijöiden siirtämistä Saksaan. Renault onnistui torjumaan nämä suunnitelmat tarjoamalla, että tehdas tekisi ajoneuvoja Wehrmachtille."
Anthony Rhodesin Louis Renault’sta kirjoittama elämäkerta kertoo Renault’n sanoneen saksalaisista: "On parempi antaa heille voita, tai he ottavat lehmät."
Myöhemmät tutkimukset osoittivat, että vaikka Louis Renault oli tehnyt yhteistyötä, hän myös vetäytyi pois strategisista materiaalihankinnoista ja sabotaasiselvennä kuorma-autojen valmistuksesta." Ehdotuksia, joiden mukaan Renaultin johto oli hidastanut saksalaisten miehittäjien tuotantoa, vastustettiin väitteellä, jonka mukaan työntekijät eivät järjestäneet tuotannon hidastumista vaan se tapahtui johdon toimestaselvennä.
Vuonna 2011 Patrick Fridenson, joka on Pariisin École des Hautes Études en Sciences -yliopiston liiketalouden professori ja Renault'n kirjanselvennä kirjoittaja, totesi: "On erittäin vaikea sanoa, missä määrin Louis Renaultia tulisi pitää saksalaisten kollaboraattorina. Jos hän olisi ottanut riskin ja vastustanut saksalaisia, se olisi ollut hänelle täydellinen hävitys.”
Ranskalaisia ja saksalaisia lähteitä tutkinut tutkija Monika Ostler Riess ei löytänyt todisteita siitä, että Renault olisi tehnyt yhteistyötä saksalaisten kanssa enempää kuin aikalaisensa. ”Hän yritti vain pelastaa sen, mitä hänellä oli, mitä hän oli rakentanut. Vaihtoehto yhteistyölle oli se, että saksalaiset ottavat tehtaat haltuunsa"
Maineenpalautusyritys

Vuonna 1982 Organisation Civile et Militaire -järjestö joka on Ranskan vastarintaliikkeiden etujärjestön edustajat ja heidän kollegansa Robert de Longcamps -yhtiön palveluksessa yrittivät turhaan saada Louis Renault’n maineen palautettua sanoen, että häntä "syytettiin virheellisesti yhteistyöstä vihollisen kanssa". Heidän vetoomuksensa Ranskan oikeusministerille Robert Badinterille ei herättänyt vastakaikua.
Vuonna 2011 Renault’n perilliset pyrkivät jälleen palauttamaan hänen maineensa ja saamaan korvausta siitä, mitä he pitävät valtion suorittamana laittomana takavarikointina.[lähde? ]
Huomautuksia

↑  Kardaani on italialaisen matemaatikon Girolamo Cardanon keksintö vuodelta 1545. Katso myös: Theory of Machines 3 National University of Irelandin sivuilla.]]
Aiheesta muualla

Kuvia tai muita tiedostoja aiheesta Louis Renault (teollisuusmies) Wikimedia Commonsissa
Renault Frères -tehtaat 1900-luvun alussa
"Renault Frères -automobiilien" mainosjuliste.
Marcel Renault'n kilpa-auto Pariisi–Madrid-kilpailun aikana vuonna 1903.
Panssarivaunu Renault FT-17 ensimmäisen maailmansodassa Saksan rintamalla vuonna 1918.
Renault-yhtiön tehdas Seguin-saarella Boulogne-Billancourtissa.
Nishiki

Nishikin logo
Nishiki on alun perin japanilainen polkupyörämerkki. Nishiki-pyöriä valmisti Kawamura-yritys. Kawamura käyttää Nishiki-nimeä Euroopassa ja on ainakin aikaisemmin käyttänyt Yhdysvaltoissa ja laadukkaimmissa malleissa Japanissa. Euroopassa Nishikiä markkinoidaan Suomessa, Virossa, Ruotsissa, Norjassa, Tanskassa, Saksassa, Alankomaissa, Belgiassa ja Luxemburgissa. Suomessa Nishiki-pyörien maahantuoja on Raul Hellberg Oy.
Aiheesta muualla

Nishiki.fi
N.A.T.I.O.N.

| N> A.T.I.O.N Bad Wolves |
| --- | --- | --- |

Studioalbumin tiedot
 Julkaistu: 25. lokakuuta 2019
 Tyylilaji: heavy metal, hard rock
 Kesto: 42.40
 Levy-yhtiö: Eleven Seven
Bad Wolves muut julkaisut
| Disobey 2018 | N.A.T.I.O.N 2019 | Dear Monsters 2021 |
Singlet albumilta N.A.T.I.O.N.
 ”Killing Me Slowly” Julkaistu: 23. elokuuta 2019  ”Sober” Julkaistu: 13. tammikuuta 2020  ”Learn to Walk Again” Julkaistu: 4. elokuuta 2020
N.A.T.I.O.N. on heavy metal -yhtye Bad Wolvesin toinen albumi. Se julkaistiin 25. lokakuuta 2019.
Kappaleet

I’ll Be There – 4.02
No Meesiah – 4.20
Learn to Walk Again – 2.47
Killing Me Slowly – 3.57
Better Off This Way – 3.22
Foe or Friend – 3.26
Sober – 3.15
Back in the Days – 3.43
The Consumerist – 3.29
Heaven So Heartless – 3.35
Crying Game – 3.11
L.A. Song – 3.33
Arvostelut

Inferno:
Imperiumi: 7½/10
Kaaoszine: 8+/10
Nikias (täsmennyssivu)

Nikias (m.kreik. Νικίας, lat. Nicias) voi viitata seuraaviin:
Nikias Ateenalainen (470–413 eaa.), sotilas ja valtiomies peloponnesolaissodan aikana; tunnetuin Nikias
Nikias Ateenalainen (toimi n. 310 eaa.), taidemaalari
Nikias Elisläinen, runoilija
Nikias Gortynlainen (toimi 429 eaa.), kaupunkinsa politiikkaan osallistunut
Nikias Koslainen (1. vuosisata eaa.), grammaatikko
Nikias Koslainen (1. vuosisata eaa./jaa.), kaupunkinsa tyranni
Nikias Nikaialainen (1. vuosisata eaa./jaa.), kirjailija
Nikias Nikopolislainen (100-luku jaa.), lääkäri
Nikias Syrakusalainen (toimi 443 eaa.), reettori
Nikias (300-luku eaa.), Filippos II:n sanansaattajana toiminut
Nikias (300-luku eaa.), sotilas, joka palveli Aleksanteri Suuren joukoissa
Nikias (toimi 278 eaa.), lääkäri, joka toimi Pyrrhoksen palveluksessa
Nikias (200/100-luku eaa.), sotilas, joka palveli Perseuksen joukoissa
Nikias (200-luku eaa.), sotilas, joka palveli Ptolemaios IV:n joukoissa
Nikias (200-luku eaa.), Akhaian liiton preettori vuonna 207 eaa.
Nikias (toimi 601 jaa.), munkki ja teologinen kirjailija
Niks ja naks (kappale)

| ”Niks ja naks” Stig |
| --- | --- | --- |

Singlen tiedot
 Albumilta: Niks ja naks
 Julkaistu: 4. lokakuuta 2013 
 Tyylilaji: pop
 Kesto: 03.37
 Levy-yhtiö: The Fried Music
Stig muut singlet
| ”Viheltelen” 2013 | ”Niks ja naks” 2013 | ”Laulu pahan päivän varalle” 2014 |
"Niks ja naks" on Stigin kappale hänen neljänneltä samannimiseltä studioalbumiltaan. Sen julkaisi The Fried Music digitaalisesti ladattavana singlenä 4. lokakuuta 2013. Stig kilpaili kappaleellaan vuoden 2013 Syksyn sävel -kilpailussa. Stig on sanoittanut kappaleen yhdessä Paula Vesalan kanssa ja sen ovat säveltäneet Stig, Etelän-Matti ja DJPP. "Niks ja naks" nousi parhaimmillaan 21. sijalle Suomen virallisella latauslistalla.
Kappaleet

Niks ja naks – 3.37
Listasijoitukset

| Lista | Paras sijoitus |
| --- | --- |
Suomen virallinen singlelista: –
Suomen virallinen latauslista: 21
Radiolista: 7
Nishi-Taman piirikunta

Nishi-Taman piirikunnan sijainti.
Nishi-Taman piirikunta (jap. 西多摩郡, Nishi-Tama-gun) on piirikunta Japanissa Tokion prefektuurin länsiosassa. Piirikunnan pinta-ala on 375,96 neliökilometriä ja siellä on 59 303 asukasta (vuonna 2005). Siihen kuuluu kolme maaseutukaupunkia (machi) ja yksi kyläkunta (mura):
Hinohara (jap. 檜原村, Hinohara-mura)
Hinode (jap. 日の出町, Hinode-machi)
Mizuho (jap. 瑞穂町, Mizuho-machi)
Okutama (jap. 奥多摩町, Okutama-machi)
Historiallisesti myös Ōmen, Fussan, Hamuran ja Akirunon kaupungit kuuluivat Nishi-Taman piirikuntaan. Ne kuitenkin irtaantuivat piirikunnasta saatuaan kaupunkioikeudet. Piirikunnan nimi merkitsee Länsi-Tamaa: Tama on Tokion prefektuurin alue, joka sijaitsi aikaisemmin Tokion kaupungin ja nykyään Tokion erillisalueiden länsipuolella.
Aiheesta muualla

Nishi-Tama Network (japaniksi)
NRP Barracuda (S164)

| NRP Barracuda |
| --- | --- |


Aluksen vaiheet
Rakentaja:  Chantiers Dubigeon, Nantes
Kölinlasku:  19. lokakuuta 1965
Laskettu vesille:  24. huhtikuuta 1967
Palveluskäyttöön:  4. toukokuuta 1968
Poistui palveluskäytöstä:  2010
Tekniset tiedot
Uppouma:  860 t (pinnalla) 1 038 t (sukellus)
Pituus:  57,75 m
Leveys:  6,74 m
Syväys:  5,25 m
Koneteho:  1 600 shp
Nopeus:  12 solmua (pinnalla) 15 solmua (sukellus)
Miehistöä:  50
Aseistus
Aseistus:  12 × 550 mm torpedoputkea
NRP Barracuda (runkonumero S164) oli Portugalin laivaston vuonna 1967 vesillelaskettu Albacora-luokan sukellusvene.
Valmistus

Alus tilattiin Chantiers Dubigeonilta Nantesista, missä köli laskettiin 19. lokakuuta 1965. Se laskettiin vesille 24. huhtikuuta 1967 ja otettiin palvelukseen 4. toukokuuta 1968.
Palvelus

Alus poistettiin palveluksesta 2010.
Marans

Marans-rodun kana
Marans on Ranskassa kehitetty suurikokoinen kanarotu, joka on saanut nimensä kotipaikkansa Maransin kaupungin mukaan. Se on kehitetty 1800-luvun puolivälissä risteyttämällä paikallisia luonnonvaraisia kanoja Indonesiasta ja Intiasta tuotuihin tappelukukkorotuihin. Sittemmin rotua on "parannettu" sekoittamalla sitä Croad Langshan-rotuun.
Marans-rodun kanat painavat 2,5-3kg ja kukot 3,5-4kg. Maranssit ovat keskikokoisia kanoja. Ne munivat hyvin, noin 150-200 munaa vuodessa. Munan kuoren väri on tumman viininpunainen tai tummanruskea.
Maransin munia
Maranssit ovat aktiivisia, ystävällisiä ja uteliaita.
Nelson Eddy

Nelson Eddy
Nelson Ackerman Eddy (1901–1967) oli yhdysvaltalainen laulaja, äänialaltaan baritoni. Eddyllä oli klassisen musiikin koulutus, ja hän esiintyikin oopperoissa, mutta kuuluisaksi hän tuli lähinnä 1920- ja 1930-luvuilla tekemistään musikaalifilmeistä.
Neljäkymmentä vuotta kestäneen uransa aikana Eddy sai kolme tähteä Hollywoodin Walk of Famelle - yhden elokuvista, yhden äänilevyistä ja yhden radioesiintymisistään.
Aiheesta muualla

Kuvia tai muita tiedostoja aiheesta Nelson Eddy Wikimedia Commonsissa
Marapi

| Marapi |
| --- | --- |

Korkeus:  2 885 m
Sijaintitiedot
 Marapi
 Koordinaatit: 0°22′48″S, 100°28′27″E 
Sijainti:  Sumatra, Indonesia
Purkautunut viimeksi:  joulukuu 2023
Marapi on tulivuori Indonesiassa Sumatran saaren länsiosissa. Se on Sumatran aktiivisin tulivuori, ja se on purkautunut viimeksi vuonna 2023.
Marapin huippu on 2 885 metrin korkeudessa, ja se nousee yli 2 kilometriä korkeammalle kuin sitä ympäröivä Bukittinggin tasanko. Tulivuoren huippu on melko leveä, ja siellä on useita osittain toistensa kanssa lomittuvaa kraatteria 1,4 kilometriä leveässä kalderassa.
Marapin tiedetään 1700-luvun jälkeen purkautuneen 66 kertaa. Sen purkaukset ovat räjähtävyydeltään pääsääntöisesti pieniä tai kohtalaisia. Joulukuussa 2023 Marapin purkauksessa kuoli ainakin 23 retkeilijää.
Marapia ympäröivä tasanko on vulkaanisen tuhkan seurauksena varsin hedelmällistä, ja siksi kymmenen kilometrin säteellä siitä asuu noin 250 000 ihmistä.
NRP Baptista de Andrade (F486)

| NRP Baptista de Andrade |
| --- | --- |


Aluksen vaiheet
Rakentaja:  Bazán
Kölinlasku:  1972
Laskettu vesille:  maaliskuu 1973
Palveluskäyttöön:  19. marraskuuta 1974
Poistui palveluskäytöstä:  1991
Tekniset tiedot
Uppouma:  1 252 t (standardi) 1 401 t (kuormattu)
Pituus:  84,6 m (kokonaispituus)
Leveys:  10,3 m
Syväys:  3,3 m
Koneteho:  2 × OEW Pielstick -dieselmoottoria, 10 500 hv
Nopeus:  24,4 solmua
Miehistöä:  113
Aseistus
Aseistus:  1 × Creusot-Loire 100 mm modéle 1968 -tykkiä 2 × Bofors 40 mm/70 M/1958 6 × 550 mm torpedoputkea 1 × helikopteri
NRP Baptista de Andrade (runkonumero F486) oli Portugalin laivaston vuonna 1973 vesillelaskettu Baptista de Andrade -luokan korvetti.
Valmistus

Alus tilattiin Bazánilta Espanjasta, missä köli laskettiin 1972. Alus laskettiin vesille maaliskuussa 1873 ja otettiin palvelukseen 19. marraskuuta 1974.
Palvelus

Alus poistettiin palveluksesta ja siirrettiin reserviin vuonna 1991.
NRP Augusto de Castilho (F484)

| NRP Augusto de Castilho |
| --- | --- |

Aluksen vaiheet
Rakentaja:  Bazán
Kölinlasku:  elokuu 1968
Laskettu vesille:  5. heinäkuuta 1969
Palveluskäyttöön:  14. marraskuuta 1970
Poistui palveluskäytöstä:  1998
Tekniset tiedot
Uppouma:  1 252 t (standardi) 1 401 t (kuormattu)
Pituus:  84,6 m (kokonaispituus)
Leveys:  10,3 m
Syväys:  3,3 m
Koneteho:  2 × OEW Pielstick -dieselmoottoria, 10 500 hv
Nopeus:  24,4 solmua
Miehistöä:  93
Aseistus
Aseistus:  2 × 76 mm/50 Mk33 -tykkiä 2 × Bofors 40 mm/70 M/1958 1 × Hedgehog-sukellusveneentorjuntaheitin 2 × syvyyspommikiskoa
NRP Augusto de Castilho (runkonumero F484) oli Portugalin laivaston vuonna 1969 vesillelaskettu João Coutinho -luokan korvetti.
Valmistus

Alus tilattiin Bazánilta Espanjasta, missä köli laskettiin elokuussa 1968. Alus laskettiin vesille 5. heinäkuuta 1969 ja otettiin palvelukseen 14. marrasuuta 1970.
Palvelus

Alus poistettiin palveluksesta 1998.
Marco Pascolo

Marco Pascolo
Marco Pascolo (s. 9. toukokuuta 1966 Sion, Sveitsi) on entinen sveitsiläinen jalkapalloilija.
Pascolo edusti Sveitsin maajoukkuetta vuosien 1992-2001 aikana 55 kertaa. Hän kuului maajoukkueeseen vuoden 1994 MM-kilpailuissa, pelaten jokaisessa neljässä ottelussa. Pascolo pelasi myös vuoden 1996 EM-kisoissa.
Seurajoukkuetasolla hän edusti kotimaassaan FC Sionia, Neuchâtel Xamaxia, Servetteä sekä FC Zürichiä. Ulkomailla hän edusti Cagliaria ja Nottingham Forestia.
Sveitsin joukkue – Jalkapallon MM-kilpailut 1994
1 Pascolo |
2 Hottiger |
3 Quentin |
4 Herr |
5 Geiger |
6 Bregy |
7 Sutter |
8 Ohrel |
9 Knup |
10 Sforza |
11 Chapuisat |
12 Lehmann |
13 Egli |
14 Subiat |
15 Grassi |
16 Bickel |
17 Fournier |
18 Rueda |
19 Studer |
20 Sylvestre |
21 Wyss |
22 Brunner |
Valmentaja Hodgson
Sveitsin joukkue – Jalkapallon EM-kilpailut 1996
1 Pascolo |
2 Hottiger |
3 Quentin |
4 Henchoz |
5 Geiger |
6 Wicky |
7 Fournier |
8 Sylvestre |
9 Grassi |
10 Sforza |
11 Chapuisat |
12 Lehmann |
13 Jeanneret |
14 Türkyılmaz |
15 Vega |
16 Koller |
17 Vogel |
18 Rothenbühler |
19 Sesa |
20 Comisetti |
21 Bonvin |
22 Corminboeuf |
Valmentaja Artur Jorge
Missionuoret

| Youth With A Mission |
| --- | --- |

Tunnuslause:  Tunne Jumala ja tee Hänet tunnetuksi
Perustettu:  1960 Suomi: 1972
Perustaja:  Loren ja Darlene Cunningham.
Tyyppi:  Kristillinen järjestö
Toimiala:  Lähetystyö ja koulutus
Toiminta-alue:  Maailmanlaajuinen
Aiheesta muualla
Sivusto
Infobox OKNimi-testi OK: 
Youth With A Mission (suom. Missionuoret, YWAM) on kansainvälinen yhteiskristillinen lähetys- ja koulutusjärjestö. YWAM on perustettu vuonna 1960. Järjestö toimii yli 1100 kohteessa 180 maassa ja sillä on noin 20 000 työntekijää. Se on voittoa tavoittelematon järjestö, joka ei kuulu mihinkään yksittäiseen kristilliseen uskontokuntaan, ja kaikki työskentelevät siellä palkatta (myös ylin johto). Järjestön toiminta jakautuu kolmeen pääkategoriaan: evankeliointiin, koulutukseen ja avustustyöhön.
Järjestön perustajia ovat Loren ja Darlene Cunningham. Järjestön tavoite oli alun perin haastaa nuoria mukaan lyhytaikaisille lähetysmatkoille. Nykyään YWAM keskittyy yhä nuoriin, mutta toiminnassa on mukana ihmisiä kaikista ikäryhmistä aina eläkeläisiin asti. Järjestö lähettää lyhytaikaiseen lähetystyöhön vuosittain noin 25 000 ihmistä.
Lähetysjärjestö toimii täysin voittoa tavoittelematta auttaakseen nuoria oppimaan kristillisestä uskosta, osoittaakseen Jeesusta henkilökohtaisena Vapahtajana ja mobilisoidakseen, kouluttaakseen ja varustellakseen nuoria uskovia auttamaan Jumalan lähetyskäskyn täyttämisessä. Järjestön mukaan Jumala on kutsunut meidät kaikki rakastamaan, tottelemaan ja palvomaan Herraa, rakastamaan ja palvelemaan kristillistä yhteisöä ja jakamaan evankeliumia koko maailmalle.
Järjestöllä on oma, vuonna 1978 perustettu, yliopisto University of the Nations. Yliopiston koulutustarjonta käsittää yli 125 erilaista kurssia ja seminaaria median, teknologian, kielitieteiden, lääketieteen ja kristillisen palvelutyön alalta. Järjestön King's Kids lapsi- ja varhaisnuorten työhön osallistuu kymmeniätuhansia nuoria maailmanlaajuisesti.